

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΚΡΗΤΗΣ****ΠΕΡΙΦΕΡΕΙΑΚΗ ΕΝΟΤΗΤΑ ΧΑΝΙΩΝ**ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ**Ταχ. Δ/νση**: Πλατεία Ελευθερίας 1, 73100 Χανιά**Τηλ**. 28213-40160 **Ηλεκ. Δ/νση** :oikonomaki@crete.gov.gr |  Χανιά 11/02/2025 |

**ΔΕΛΤΙΟ ΤΥΠΟΥ**

Ένας νέος **κύκλος παρεμβάσεων** στον τομέα της **Δημόσιας Υγείας και της Πρόληψης** ξεκινά από την **Περιφέρεια Κρήτης**, εστιάζοντας στην **Ψυχική Υγεία παιδιών και εφήβων**, οι οποίοι αποτελούν δύο από τους κρισιμότερους «κρίκους της κοινωνικής αλυσίδας».

Σε συνεργασία με τον τομέα Ψυχιατρικής και Επιστημών της Συμπεριφοράς της Ιατρικής Σχολής του Πανεπιστημίου Κρήτης και το Πνευματικό Κέντρο Χανίων υλοποιείται ένα ακόμα πρωτοποριακό **επιστημονικό πρόγραμμα** με τίτλο **"Υποστηρίζοντας την Εφηβεία",** σε μια προσπάθεια ενίσχυσης της καθολικής πρόσβασης στις πολιτικές πρόληψης και ταυτόχρονα, μέσα από την κινητοποίηση όλων των φορέων, δημιουργίας ενός δικτύου προστασίας για παιδιά και εφήβους, προλαμβάνοντας, πριν την εκδήλωσή τους, τα φαινόμενα παιδικής και εφηβικής κακοποίησης.

Ο πρώτος κύκλος παρεμβάσεων, ο οποίος απευθύνεται σε όλη την κοινωνία, και ιδιαίτερα στους γονείς, τους εκπαιδευτικούς, τους εφήβους, τους κοινωνικούς φορείς και τους επαγγελματίες υγείας, έχει θέμα:

**"ΠΑΙΔΙΚΗ  - ΕΦΗΒΙΚΗ ΚΑΚΟΠΟΙΗΣΗ"**

και θα πραγματοποιηθεί το **Σάββατο 22 Φεβρουαρίου 2025** και ώρα **17:30,** στην **Αίθουσα «Πολυχρόνης Πολυχρονίδης»** του **Πνευματικού Κέντρου Χανίων.**

**Η είσοδος είναι ελεύθερη.**